Ut på dagen ankom partiets leder, Houphouët-Boigny. Han oppfordret kvinnene til å returnere til Abidjan, men hadde problemer med å overbevise dem om å gi opp kampen. De ønsket ikke å forlate Grand-Bassam uten de innsatte mennene. Houphouët-Boigny takket kvinnene for deres store mot, og ba dem dra tilbake til Abidjan og fortsette kampen derfra. Kvinnene var skuffet over å måtte forlate Grand-Bassam med uforrettet sak, men om ettermiddagen begynte returen til Abidjan, dels til fots, dels i busser som ble stilt til deres disposisjon.